Efter, at landet var blevet erobret af spanierne, blev Panama under navn af ''Tierra Firma'' en del af det spanske vicekongedømme [[Ny Granada]]. 1821 indlemmedes Panama i den af [[Simón Bolívar|Bolivar]] oprettede Republik [[Colombia]]. 1855—61 dannede det en selvstændig stat, men blev atter et departement i republikken Colombia. 1903 erklærede departementet Panama sig uafhængigt. Da USA og de øvrige magter så hurtig anerkendte Panama som selvstændig stat, kom dens løsrivelse fra Colombia til at forløbe uden brud på freden. Umiddelbart derpå sluttede Panama med USA en overenskomst angående Panamakanalen, ifølge hvilken USA mod at betale 10 mio. USD til evige tider fik alle højhedsrettigheder over kanalområdet. USA tog da 4. maj 1904 kanalområdet i besiddelse, men gav overenskomsten en udlæggelse, der i den grad stred mod Panamas interesser, at dette land forsøgte en protest mod kanalprojektet. I 1905 var der en tid forhandlinger mellem Panama og [[Costa Rica]] om en sammenslutning af landene, men planen mislykkedes. Næste år blev grænsen mellem begge staterne reguleret ifølge overenskomst. I 1910 ratificeredes atter en grænsetraktat, hvor efter USA skulle afgøre grænsens forløb. I 1914 afgav USA sin voldgiftsdom, som imidlertid ikke anerkendtes af Panama. Med Colombia havde Panama bitre grænsestridigheder, men disse bilagdes i 1908 ved mellemkomst fra USA. I 1914 sluttedes en traktat mellem Colombia og USA, hvorved Colombia anerkendte Panamas uafhængighed og modtog 25 mio. USD i erstatning. Traktaten ratificeredes i 1921.
Politik